- Раблю ўсё толькі рукамі, ніякіх механічных прылад не выкарыстоўваю.Нават апальваю вырабы не ў электрычнай, а ў самай сапраўднай печы. Мае цацкі вельмі кампактныя і суцэльныя, у іх няма ніякіх прылепленых частак, што могуць адламацца і нашкодзіць дзіцяці. Усе гліняны цацкі апіраюцца на тры кропкі, яны досыць устойлівыя і стаяць роўна. У кожнай з цацак ёсць вушка-падвес, яе можна насіць на шнурку, ці нейкай стужачцы. Мае свістулькі вельмі эрганамічныя, яны добра кладуцца ў далонь. Для працы з глінай з інструментаў выкарыстоўваю толькі стэкі і праколкі. Па драўніне працую толькі нажом, зрэдку выкарыстоўваю невялікую нажоўку.